قصيدة خفي علينا مبارك الحجيلان قصائد مكتوبة كاملة
خفي علينا / يالظروف الثقيلات
والحمد للمولى من اول ودايم
صحيح مرتنا ،،، ليالٍ صعيبات
لكنها مرت ،،، مرور النسايم
حتى الزمن لو جار / قلنا سهالات
من باب : بيعوض النجاح الهزايم
ياما قطعنا الدرب عزله وسجات
في ليل برده برد / والجو غايم
عشان نسترها إليا جات دمعات
حنا بشر واحساس / محنا بهايم
نسلى ونسكت رغم كل الضغوطات
ولاسلَمنا من هروج ،،،، ونمايم
ترانا بيض اقلوب / لو بالعداوات
ونحس فيهم / بالأمور العظايم
وترى عداوتنا مهي / هرج شمات
يوم الضعيّف ،،، حيلته بالشتايم
إن طحنا في خذلان عدنا الحسابات
وأهم حاجه / ماتطيح العزايم
وبختم فبيتٍ لو اتجيني ملامات
ومن عادتي ماني عن الحق صايم
الطيبين أحياء بحظوظٍ اموات
و اهل الردا نيام / والحظ قايم !!!